“บิ๊กตู่” ยกเลิกแผนเป็นประธานประชุมกรอ. เดินทางด่วนกลับกรุงเทพฯ
“บิ๊กตู่” ยกเลิกแผนเป็นประธานประชุมกรอ. เดินทางด่วนกลับกรุงเทพฯ
12 ต.ค. 2559

ผู้สื่อข่าวรายงานว่า ในวันนี้ (12 ต.ค.) พล.อ.ประยุทธ์ จันทร์โอชา นายกรัฐมนตรี ได้ยกเลิกภารกิจการเป็นประธานการประชุม กรอ.กลุ่มจังหวัดภาคตะวันออกที่ จ.ระยอง ในช่วงบ่ายวันนี้ก่อนเดินทางกลับมายังกรุงเทพฯ โดยระบุว่าเพียงสั้นๆ ติดภารกิจด่วน แต่ไม่ได้แจ้งจุดหมายว่าจะเดินทางไปที่ใด
อนึ่ง ตามวาระงานของ พล.อ.ประยุทธ์ ในวันนี้ (12 ต.ค.) มีกำหนดออกเดินทางพร้อมคณะไปยัง จ.ชลบุรี โดยช่วงเช้านายกรัฐมนตรีทำพิธีเปิดอาคารเฉลิมพระเกียรติ 84 พรรษา บรมราชินีนาถ พร้อมเยี่ยมชมนิทรรศการ ณ อาคารเฉลิมพระเกียรติ 84 พรรษา บรมราชินีนาถ (บริเวณปั๊มน้ำมัน ปตท.ติดกับกรมทหารราบที่ 21 รักษาพระองค์ฯ) และในช่วงบ่ายเป็นประธานการประชุมหารือร่วมระหว่างนายกรัฐมนตรี คณะกรรมการ กรอ. ส่วนกลาง และคณะกรรมการ กรอ. กลุ่มจังหวัดภาคตะวันออก (ชลบุรี ระยอง จันทบุรีและตราด) ณ ห้องประชุม ชั้น 4 อาคารสำนักงานศุลกากรท่าเรือแหลมฉบัง จากนั้น เดินทางกลับถึงสนามบินเฮลิคอปเตอร์ ร.1 พัน 1 รอ.